CELEX: 62013CN0399
Language: mt
Date: 2013-07-11 00:00:00
Title: Kawża C-399/13 P: Appell ippreżentat fil- 11 ta’ Lulju 2013 minn Stichting Corporate Europe Observatory mis-sentenza mogħtija mill-Qorti Ġenerali (It-Tmien Awla) fis- 7 ta’ Ġunju 2013 fil-Kawża T-93/11, Stichting Corporate Europe Observatory vs Il-Kummissjoni Ewropea

21.9.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 274/13
            
         Appell ippreżentat fil-11 ta’ Lulju 2013 minn Stichting Corporate Europe Observatory mis-sentenza mogħtija mill-Qorti Ġenerali (It-Tmien Awla) fis-7 ta’ Ġunju 2013 fil-Kawża T-93/11, Stichting Corporate Europe Observatory vs Il-Kummissjoni Ewropea
   (Kawża C-399/13 P)
   2013/C 274/21
   Lingwa tal-kawża: l-Ingliż
   
      Partijiet
   
   
      Appellanti: Stichting Corporate Europe Observatory (rappreżentant: S. Crosby, Solicitor)
   
      Partijiet oħra fil-proċedura: Il-Kummissjoni Ewropea, ir-Repubblika Federali tal-Ġermanja
   
      Talbiet tal-appellanti
   
   
               —
            
            
               tilqa’ l-appell, tannulla s-sentenza tal-Qorti Ġenerali tas-7 ta’ Ġunju 2013, kif ukoll tannulla d-deċiżjoni tal-Kummissjoni tas-6 ta’ Diċembru 2010;
            
         
               —
            
            
               tikkundanna lill-Kummissjoni għall-ispejjeż tal-appellanti għal dan l-appell kif ukoll fil-kuntest tar-rikors għal annullament quddiem il-Qorti Ġenerali.
            
         
      Aggravji u argumenti prinċipali
   
   L-appellanti ssostni li l-Qorti Ġenerali wettqet tliet żbalji ta’ liġi.
   
               (1)
            
            
               Kien żball ta’ liġi meta hija ddeċidiet li l-“Vademecum dwar l-aċċess għad-dokumenti” tad-DĠ “Kummerċ” ma kienx intiż li jipproduċi effetti esterni;
            
         
               (2)
            
            
               Kien żball ta’ liġi meta hija ma rrikonoxxietx il-preżunzjoni li tgħid li d-dokumenti kienu intiżi li jarawhom numru kbir ta’ persuni;
            
         
               (3)
            
            
               Kien żball ta’ liġi meta ddeċidiet li ma kien hemm l-ebda rinunzja impliċita tal-kunfidenzjalita.